
Resolucija Evropskega parlamenta o "IASCF: pregled ustanovne listine – javna odgovornost in vsebina predlogov IASB za spremembo"
Evropski parlament,

–
ob upoštevanju sklepov Sveta ECOFIN o vodenju upravnega odbora za mednarodne računovodske standarde (IASB)
,

–
ob upoštevanju uredbe Evropskega parlamenta in Sveta št. 1606/2002,
–
ob upoštevanju osnutka uredbe Komisije o spremembi uredbe (ES) št. 1725/2003 o sprejetju nekaterih mednarodnih računovodskih standardov v skladu z uredbo (ES) št. 1606/2002 Evropskega parlamenta in Sveta glede mednarodnega standarda računovodskega poročanja (MSRP) 8 o razkritju poslovnih odsekov,

–
ob upoštevanju člena 8 Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil
,

–
ob upoštevanju sklepa Sveta 2006/512/ES z dne 17. julija 2006, ki spreminja sklep 1999/468/ES
,

–
ob upoštevanju resolucije Evropskega parlamenta
 o računovodskih standardih, ki jih uporabljajo izdajatelji iz tretjih držav, in njihovi skladnosti z mednarodnimi standardi računovodskega poročanja, kjer so opredeljeni pogoji, pod katerimi je EU privolila v približevanje in usklajevanje mednarodnih računovodskih standardov, kot jih je sprejela EU, in splošnih računovodskih načel ZDA,

–
ob upoštevanju resolucije Evropskega parlamenta
 o mednarodnih standardih računovodskega poročanja (MSRP) in vodenju upravnega odbora za mednarodne računovodske standarde (IASB),

–
ob upoštevanju resolucije Evropskega parlamenta o osnutku uredbe Komisije o spremembi uredbe (ES) št. 1725/2003 o sprejetju nekaterih mednarodnih računovodskih standardov v skladu z uredbo (ES) št. 1606/2002 Evropskega parlamenta in Sveta glede mednarodnega standarda računovodskega poročanja (MSRP) 8 o razkritju poslovnih odsekov,

–
ob upoštevanju 'pregleda ustanovne listine – javna odgovornost in vsebina predlogov upravnega odbora za mednarodne računovodske standarde za spremembo', ki ga je Fundacije odbora za mednarodne računovodske standarde (IASCF) objavila 21. julija 2008,

–
ob upoštevanju člena 108(5) svojega poslovnika,

A.
ker Evropska unija zahteva, da izdajatelji za svoje konsolidirane finančne izkaze uporabljajo mednarodne računovodske standarde,

1.
ugotavlja, da je IASCF predlagala ustanovitev skupine za spremljanje in meni, da mora ta skupina imeti pravico predlagati kandidate kot skrbnike in biti odgovorna za odobritev izbora skrbnikov po dogovorjenem postopku imenovanja; 

2.
poziva skupino za spremljanje, naj bo vključena v pripravo agende za IASB, da se zagotovi preglednost in zanesljivost; priznava, da mora biti naslednji postopek določanja računovodskih standardov brez nepotrebnega vmešavanja in ga je treba opraviti ob popolnem posvetovanju z vsemi zainteresiranimi stranmi, vključno z vlagatelji;    

3.
izraža dvom glede zaželenosti ustanovitve skupine za spremljanje na tej stopnji pred začetkom druge faze postopka posvetovanja glede pregleda vodenja IASB in brez jasnega pregleda razmerja, ki ga je treba vzpostaviti med skupino za spremljanje in IASCF pri oblikovanju slednje;    

4.
ugotavlja, da mora skupina za spremljanje odražati ravnotežje najpomembnejših svetovnih valutnih območij, kulturno raznolikost, interes tako razvitih, kot tudi nastajajočih gospodarstev in mednarodnih institucij, ki od javnih organov zahtevajo zanesljivost in morajo imeti dejavno vlogo pri spodbujanju preglednosti računovodskega poročanja ter pri razvoju in učinkovitem delovanju kapitalskih trgov in tudi pri preprečevanju procikličnosti ter zagotavljanju stabilnosti finančnega trga in preprečevanju sistemskega tveganja; odobrava predlog, skupino za spremljanje na začetku sestavljajo:

(a)
odgovorni član Evropske komisije, 

(b)
upravni direktor Mednarodnega denarnega sklada, 

(c)
predsednik odbora za nastajajoče trge IOSCO (Mednarodno združenje nadzornikov trga vrednostnih papirjev), 

(d)
predsednik strokovnega odbora IOSCO (ali podpredsednik ali imenovani predsednik komisije za vrednostne papirje v primerih, kadar je predsednik zakonodajalcev EU za vrednostne papirje, pooblaščenec japonske agencije za finančne storitve ali predsednik Komisije ZDA za trg vrednostnih papirjev in devizni trg tudi predsednik strokovnega odbora IOSCO), 

(e)
pooblaščenec japonske agencije za finančne storitve,

(f)
predsednik Komisije ZDA za trg vrednostnih papirjev in devizni trg  ter 

(g)
predsednik Svetovne banke; 

5.
ne odobrava predloga Komisije za ustanovitev mednarodne računovodske svetovalne skupine, ker se o tem ni razpravljalo s Parlamentom ali Svetom in bi povečalo nejasnost in zapletenost celotne sheme; meni, da mora biti skupina za spremljanje sestavljena tako, da bodo v njej vključene institucije, ki jih predlaga Komisija, da so del omenjene mednarodne računovodske svetovalne skupine;

6.
meni, da morajo biti v skupini za spremljanje zastopani tudi regulatorji finančnih trgov EU; poudarja, da lahko v skupini za spremljanje vsako organizacijo predstavlja največ en delegat;

7.
poudarja zapleteno institucionalno vzpostavljanje skupine za spremljanje; poudarja, da mora vzpostaviti učinkovite mehanizme sodelovanja, da zagotovi svoje delovanje in izpolnjevanje svojih najpomembnejših obveznosti; s tem v zvezi vztraja, da morajo imeti člani skupine za spremljanje dovolj pristojnosti, ki bodo zagotavljale, da bodo lahko politično odgovorni;

8.
je zaskrbljen, ker nekateri od predlaganih članov skupine za spremljanje od domačih izdajateljev ne zahtevajo, da uporabljajo mednarodne standarde računovodskega poročanja (MSRP); meni, da lahko postane članstvo v tej skupini učinkovito le po zavezanosti uvedbi MSRP kot domačega standarda; poudarja, da lahko v skupini za spremljanje vsako državo predstavlja največ en delegat;

9.
ugotavlja, da predlog IASCF (Fundacije odbora za mednarodne računovodske standarde) predvideva širitev IASB (upravnega odbora za mednarodne računovodske standarde) od 14 na 16 članov; meni, da je širitev na 16 sprejemljiva, ker lahko vodi do uravnoteženega IASB, zlasti, če se predlog IASCF spremeni, da zagotavlja hkrati vzporedno obravnavo najpomembnejših svetovnih valutnih območij;  

10.
zahteva, naj se med tremi institucijami sklene memorandum o soglasju, tako da se opredeli pogoje združenja zakonodajalcev z delom skupine za spremljanje, če se bo ustanovila na tej stopnji;

11.
naroči svojemu predsedniku, naj to resolucijo posreduje Svetu, Komisiji, Evropski centralni banki in Odboru evropskih zakonodajalcev za vrednostne papirje.

� Sprejeto 8. julija 2008.


� UL L 184, 17.7.1999, str. 23.


� UL L 200, 22.7.2006, str. 11.


� Resolucija Evropskega parlamenta o računovodskih standardih, ki jih uporabljajo izdajatelji iz tretjih držav, in njihovi skladnosti z mednarodnimi standardi računovodskega poročanja, kot je navedeno v osnutku izvedbenih ukrepov iz direktive o prospektu in direktive o preglednosti (osnutek uredbe Komisije, ki spreminja Uredbo Komisije (ES) št. 809/2004 o računovodskih standardih, v skladu s katerimi so prikazane pretekle informacije, vsebovane v prospektih, in osnutek sklepa Komisije o uporabi informacij, pripravljenih v skladu z mednarodno sprejetimi računovodskimi standardi, s strani izdajateljev vrednostnih papirjev iz tretjih držav), P6_TA-PROV(2006)0436.


� P6_TA(2008)0183.

